เดินหน้าขับเคลื่อนสร้างมาตรฐานสินค้าอาหาร ภาคเกษตรมีคุณภาพ ย้ำความปลอดภัย ตั้งแต่ไร่นาสู่โต๊ะอาหาร
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ กล่าวในโอกาสเป็นประธานเปิดงาน เวทีสานใจ สานพลังภาคี ว่าด้วยเรื่อง “ความมั่นคงทางอาหาร และระบบอาหารที่ยั่งยืน” ว่าภาคการเกษตรถือเป็นสารตั้งต้นทั้งด้านเศรษฐกิจสังคม อุตสาหกรรมและการพัฒนาประเทศเป็นภาคการผลิตที่สำคัญ ที่ผลิตอาหารเพื่อการบริโภคภายในและการส่งออกไปยังต่างประเทศตามยุทธศาสตร์ครัวไทยสู่ครัวโลกรองปลัดกระทรวงเกษตรและสหกรณ์ กล่าวอีกว่า การประชุมระดมความคิดเห็นครั้งนี้จะเป็นโอกาสที่ดีในการขับเคลื่อนมิติความมั่นคงด้านอาหารในภาวะวิกฤติ ซึ่งสอดคล้องกันกับการขับเคลื่อนแนวทางไปสู่ระบบอาหารที่ยั่งยืนขององค์การสหประชาชาติ ควบคู่ไปกับการวางแผนพัฒนาอนาคตภาคการเกษตรและระบบอาหารที่สมบูรณ์ของประเทศไทย